1998R1659 — SL — 06.04.2004 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA SVETA (ES) št. 1659/98 z dne 17. julija 1998 o decentraliziranem sodelovanju (UL L 213, 30.7.1998, p.6)

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (ES) št. 1659/98

z dne17. julija 1998

o decentraliziranem sodelovanju







SVET EVROPSKE UNIJE JE ob upoštevanju Pogodbe o ustanovitvi Evropske skupnosti in zlasti člena 130w Pogodbe, ob upoštevanju predloga Komisije ( 1 ), v skladu s postopkom, določenim v členu 189c Pogodbe ( 2 ), ker decentralizirano sodelovanje predstavlja nov pristop k razvojnemu sodelovanju, ki postavlja akterje v središče izvajanja in tako sledi dvojnemu cilju: usmerjati dejavnosti glede na potrebe in omogočiti njihovo izvedljivost; ker je pomembnost decentraliziranega pristopa za razvojno sodelovanje poudarjena v Četrti konvenciji AKP-ES, Uredbi Sveta (EGS) št. 443/92 z dne 25. februarja 1992 o finančni in tehnični pomoči ter gospodarskem sodelovanju z državami v razvoju v Aziji in Latinski Ameriki ( 3 ) in v Resoluciji Sveta z dne 27. maja 1991 o sodelovanju z nevladnimi organizacijami ter v številnih resolucijah Evropskega parlamenta; ker je proračunski organ sklenil, da v proračun za leto 1992 vključi postavko za spodbujanje tega pristopa v vseh državah v razvoju; ker je referenčna finančna vsota v smislu točke 2 Deklaracije Evropskega parlamenta, Sveta in Komisije z dne 6. marca 1995 o vključitvi finančnih določb v zakonodajne akte ( 4 ) vključena v to uredbo za obdobje od leta 1999 do leta 2001, s čimer se ne vpliva na pooblastila proračunskega organa, kakor so določena v Pogodbi; ker naj bi decentralizirano sodelovanje resnično povzročilo dolgoročno spremembo postopkov Unije za razvojno sodelovanje; ker decentralizirano sodelovanje znatno prispeva k doseganju ciljev politike razvojnega sodelovanja Skupnosti, kakor določa člen 130u Pogodbe; ker je treba ustrezno urediti upravne postopke, SPREJEL NASLEDNJO UREDBO:







▼M2

Člen 1

Skupnost podpira dejavnosti in pobude decentraliziranih akterjev sodelovanja iz Skupnosti in držav v razvoju, ki so usmerjeni k zmanjšanju revščine in trajnostnemu razvoju, zlasti v situacijah težavnega partnerstva, kjer drugih instrumentov ni možno uporabiti. Takšne dejavnosti in pobude podpirajo:

— pristop k razvoju z večjo udeležbo, ki ustreza potrebam in pobudam prebivalcev držav v razvoju,

— prispevek k diverzifikaciji in krepitvi civilne družbe in temeljem demokracije v zadevnih državah.

Pri podpori tem dejavnostim in pobudam imajo prednost decentralizirani akterji sodelovanja iz držav v razvoju. Vse države v razvoju so upravičene do dejavnosti za pospeševanje decentraliziranega sodelovanja.

▼B

Člen 2

Prednostna področja pri dejavnostih po tej uredbi so:

— razvoj človeških in tehničnih virov in lokalni, podeželski ali mestni, socialni in gospodarski razvoj držav v razvoju,

▼M2

— informiranje in aktiviranje decentraliziranih agentov sodelovanja in sodelovanje v mednarodnih forumih za okrepitev dialoga o oblikovanju politike,

▼B

— podpora za okrepitev institucionalne usposobljenosti takih akterjev in njihova usposobljenost za akcijo,

▼M2

— krepitev mrež socialnih organizacij in gibanj, ki si prizadevajo za trajnostni razvoj, človekove pravice, zlasti socialne pravice, in demokratizacijo,

▼B

— metodološka podpora in nadaljnje ukrepanje.

▼M2

Člen 3

1. Partnerji pri sodelovanju, upravičeni do finančne podpore po tej uredbi, so decentralizirani akterji sodelovanja bodisi v Skupnosti bodisi v državah v razvoju, na primer: lokalni (vključno z občinskimi) organi, nevladne organizacije, organizacije avtohtonih prebivalcev, lokalna trgovska združenja in lokalne skupine državljanov, zadruge, sindikati, gospodarske in socialne organizacije, lokalne organizacije (vključno z mrežami), ki delujejo na področju regionalnega decentraliziranega sodelovanja in povezovanja, zveze potrošnikov, ženske in mladinske organizacije, izobraževalne, kulturne, znanstvene in raziskovalne institucije, univerze, cerkve in verska združenja ali skupnosti, mediji in vse nevladne organizacije in neodvisne ustanove, ki lahko prispevajo k razvoju.

2. Dejavnosti agentov, povezanih s cilji te uredbe, so transparentne in skladne z načeli dobrega finančnega poslovanja in odgovornosti.

Člen 4

Skupnost financira dejavnosti iz člena 1 za obdobje treh let. Finančni okvir za izvajanje tega programa za obdobje 2004–2006 je 18 milijonov EUR.

Letno razdelitev proračunskih sredstev odobri proračunski organ v mejah finančne perspektive.

▼B

Člen 5

1. Instrumenti, ki se uporabljajo med izvajanjem dejavnosti iz člena 1, vključujejo študije, tehnično pomoč, usposabljanje ali druge storitve, dobave blaga in gradnjo ter tudi revizije in misije v zvezi z vrednotenjem in nadzorom.

2. Financiranje Skupnosti lahko krije tako investicijske izdatke, razen nakupa stavb, kakor tudi tekoče stroške poslovanja (vključujoč upravne, vzdrževalne in obratovalne stroške), saj mora biti cilj projekta, kolikor je to mogoče, srednjeročna perspektiva.

3. Za vsako dejavnost pri sodelovanju se poskuša pridobiti finančni prispevek od partnerjev iz člena 3. Prispevek se zahteva glede na njihova sredstva in naravo zadevne dejavnosti.

4. Izkoristijo se lahko možnosti skupnega financiranja z drugimi financerji, in zlasti z državami članicami.

5. Komisija lahko – zaradi doseganja ciljev skladnosti in komplementarnosti iz Pogodbe ter s ciljem zagotoviti optimalno učinkovitost vseh teh dejavnosti – sprejme vse potrebne usklajevalne ukrepe, vključujoč zlasti:

(a) vzpostavitev sistema za sistematsko izmenjavo in analizo informacij o dejavnostih, ki jih financirajo ali jih nameravajo financirati Skupnost in države članice;

(b) usklajevanje teh dejavnosti na kraju samem z rednimi srečanji in izmenjavo informacij med predstavniki Komisije in držav članic v državi upravičenki.

Člen 6

Finančna pomoč po tej uredbi ima obliko subvencij.

Člen 7

1. Komisija oceni, odloča in upravlja dejavnosti iz te uredbe na podlagi proračunskih in drugih veljavnih postopkov, in zlasti tistih, določenih v finančni uredbi, ki se uporabljajo za splošni proračun Evropskih skupnosti.

2. Sklepi o subvencijah, ki presegajo 1 milijon ►M2 EUR ◄ za posamezne dejavnosti, financirane po tej uredbi, in katera koli sprememba, ki vključuje povečanje, večje kakor 20 % na začetku odobrenega zneska, se sprejmejo po postopku iz člena 8.

3. Pri ocenjevanju projektov in programov se upoštevajo naslednji dejavniki:

— učinkovitost in trajnost dejavnosti,

— kulturni, socialni in okoljski vidiki ter vprašanje enakosti spolov,

— institucionalni razvoj, potreben za dosego ciljev dejavnosti,

— izkušnje, pridobljene pri podobnih dejavnostih,

▼M2

— posebne potrebe držav, v katerih uradno sodelovanje ne pripomore bistveno k uresničevanju ciljev, določenih v členu 1.

▼B

4. Vsi finančni sporazumi ali pogodbe, ki se sklenejo po tej uredbi, predvidijo preglede na kraju samem s strani Komisije in Računskega sodišča v skladu z običajnimi postopki, ki jih določi Komisija skladno z veljavnimi pravili, zlasti tistimi iz finančne uredbe, ki se uporabljajo za splošni proračun Evropskih Skupnosti.

5. Sodelovanje na javnih razpisih ter pri oddaji naročil je pod enakimi pogoji odprto vsem fizičnim in pravnim osebam držav članic in države prejemnice. Mogoče ga je razširiti na druge države v razvoju, ter v izjemnih utemeljenih primerih na druge tretje države.

6. Blago mora izvirati iz držav članic, države prejemnice ali drugih držav v razvoju. V izjemnih primerih, če to upravičujejo razmere, lahko blago izvira iz drugih tretjih držav.

▼M1

Article 8

▼M2

1. Komisiji pomaga odbor, ustanovljen skladno s členom 8 Uredbe Sveta (ES) št. 1658/98 z dne 17. julija 1998 o sofinanciranju ukrepov z nevladnimi organizacijami (NVO) na področjih, ki so v interesu držav v razvoju (v nadaljnjem besedilu „Odbor“) ( 5 ).

▼M1

2. Where reference is made to this paragraph, Articles 4 and 7 of Council Decision 1999/468/EC of 28 June 1999 laying down the procedures for the exercise of implementing powers conferred on the Commission ( 6 ) shall apply, having regard to Article 8 thereof.

The period laid down in Article 4(3) of Decision 1999/468/EC shall be set at one month.

3. The Committee shall adopt its rules of procedure.

Article 9

1. Every two years, in accordance with the procedure referred to in Article 8(2) and (3), the Commission shall review its strategic guidelines and adopt priorities for the implementation of operations in the years ahead. It shall inform the European Parliament thereof.

2. The programming of aid provided pursuant to this Regulation shall, as far as possible, closely complement and be consistent with aid provided under other Community development cooperation instruments and take particular account of the cooperation strategy with the country or region concerned.

▼B

Člen 10

▼M2

Komisija kot del letnega poročila o izvajanju razvojne politike Evropskemu parlamentu in Svetu predstavi povzetek financiranih dejavnosti, učinke in posledice teh dejavnosti ter neodvisno oceno izvajanja te uredbe v tem letu, pa tudi podrobnosti o decentraliziranih akterjih sodelovanja, s katerimi je sklenila pogodbe.

▼B

Letno poročilo navaja zlasti podrobnosti o akterjih decentraliziranega sodelovanja, s katerimi so sklenjene pogodbe.

Komisija vsake tri mesece obvesti države članice o odobrenih dejavnostih in projektih ter navede njihove stroške in naravo, državo prejemnico in partnerje. Tej informaciji se priloži Priloga, v kateri so jasno navedeni projekti ali programi, ki presegajo znesek 1 milijona ►M2 EUR ◄ .

Člen 11

Komisija redno ocenjuje dejavnosti, ki jih financira Skupnost, da bi ugotovila, ali so dejavnosti dosegle zastavljene cilje in da zagotovi smernice za izboljšanje učinkovitosti prihodnjih dejavnosti. Komisija predloži odboru iz člena 8 povzetek opravljenih ocen, ki jih slednji po potrebi preuči. Ocenjevalna poročila so na voljo državam članicam, ki jih zahtevajo.

▼M1

Article 12

Eight months at least before this Regulation expires, the Commission shall submit to the European Parliament and the Council an overall assessment of the operations financed by the Community under this Regulation, accompanied by suggestions concerning the continuing promotion of decentralised cooperation and the involvement of civil society.

▼B

Člen 13

Ta uredba začne veljati tretji dan po objavi v Uradnem listu Evropskih skupnosti.

▼M2

Velja do 31. decembra 2006.

▼B

Ta uredba je v celoti zavezujoča in se neposredno uporablja v vseh državah članicah.